Цветан Ангелов
Кой е прав

chitanka.info

Стана дума в трети клас

за това — какъв е Спас.

Двама казват: „Приказлив“.

А пък трети: „Мълчалив“.

Тъй говорят ден и два

и… обратно след това.

Двама казват: „Мълчалив“.

А пък трети: „Приказлив“.

Но кажете: кой е прав?

И какъв е Спас по нрав?

Може би е мълчалив?

Може би пък — приказлив?

Прав е целият ни клас.

Нрав особен има Спас.

На чина е приказлив.

На дъската — мълчалив.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.